Na temelju Statuta Dječjeg gradskog vijeća Grada Crikvenice (“Službene novine Grada Crikvenice“, broj 16/16), Gradonačelnik Grada Crikvenice dana 23. listopada 2018.g. propisuje slijedeće

**OBVEZNE UPUTE BROJ 1**

o rokovima za pojedine radnje u svezi s izborima za

Dječje gradsko vijeće Grada Crikvenice

**1.** Utvrđuje se da je Gradonačelnik Grada Crikvenice dana **23. listopada 2018**. godine donio Odluku o raspisivanju izbora vijećnika Dječjeg gradskog vijeća Grada Crikvenice za dan, ponedjeljak, **10. prosinca 2018. g.** Ista Odluka stupila je na snagu danom donošenja te će se objaviti u “Službenim novinama Grada Crikvenice“.

**2.** Polazeći od činjenice iz točke 1. ove Obvezne upute, te odgovarajućih odredbi Statuta Dječjeg gradskog vijeća Grada Crikvenice o izboru vijećnika, utvrđuje se da se pojedine izborne radnje trebaju obaviti u rokovima kako slijedi:

a) **prezentacija Projekta „Dječje gradsko vijeće“ za sve učenike razreda koji sudjeluju u izborima** škole moraju organizirati u roku od 8 (osam) dana od dana objave izbora, tj. najkasnije do **30. listopada 2018. godine,**

b) Svi zainteresirani učenici dostavljaju svoju kandidaturu u pisanoj formi na propisanom obrascu svojem razredniku u roku od 20 (dvadeset) dana od dana objave izbora, tj. najkasnije do **12. studenoga 2018. godine, do 15,00 sati,**

Razrednici dostavljaju listu kandidata koji ispunjavaju uvjete iz članka 3. Statuta Dječjeg gradskog vijeća, Vijeću učenika svoje škole koji objavljuje liste na oglasnoj ploči u predvorju školskih zgrada,

c)Predizborna kampanja počinje teći dan nakon objave liste kandidata, tj. **13. studenoga 2018. godine** i traje do dana koji prethodi danu izbora, točnije **09. prosinca 2018. godine,**

d) Kandidati za vijećnike Dječjeg gradskog vijeća jednog razreda, izabiru se tajnim glasovanjem uz nazočnost razrednika. Razrednik jamči pravilnost izbora.

Svaki razredni odjel IV, V, VI i VII razreda (i glazbena škola) mora imati najmanje jednog kandidata.

U slučaju da nema predloženog kandidata, kao jedini kandidat bit će predložen predstavnik razreda u Vijeću učenika.

e) Glasovanje će se obavljati dana **10. prosinca 2018. godine, od 7,00 sati do 15,00 sati,**

f) Kao kandidat za vijećnika Dječjeg gradskog vijeća izabran je kandidat sa najvećim brojem glasova. U slučaju istog broja glasova dvoje ili više kandidata iz istog razrednog odjela, izbori se ponavljaju između tih kandidata, neposredno nakon prebrojavanja glasova,

g)Rezultati glasovanja unose se u zapisnik koji potpisuje razrednik. Zapisnici o glasovanju dostavljaju se predsjedniku Vijeća učenika u roku od 24 sata, točnije do **11. prosinca 2018. godine do 15,00 sati,**

h) Po zaprimanju dostavljenih zapisnika, Vijeće učenika svake škole utvrđuje zbirnu listu izabranih vijećnika Dječjeg gradskog vijeća Grada Crikvenice i to Osnovna škola Vladimira Nazora po jednog (1) člana IV., V., VI. i VII razreda i jednog (1) člana Glazbene škole, a Osnovna škola Zvonka Cara po jednog (1) člana IV., V., VI. i VII razreda.

i) Zbirnu listu o provedenom izboru vijećnika Dječjeg gradskog vijeća svake škole predsjednik Vijeća učenika dostavlja Upravnom odjelu za društvene djelatnosti i lokalnu samoupravu Grada Crikvenice koji u roku od 72 sata objavljuje rezultate izbora na Internet stranicama Grada Crikvenice, škola te na oglasnim pločama škola, točnije do 14. prosinca 2018. godine,

j) Izabrani vijećnici Dječjeg gradskog vijeća podnose pisanu kandidaturu na dužnost Dječjeg gradonačelnika i predsjednika Dječjeg gradskog vijeća ravnatelju Škole, koji iste dostavlja Upravnom odjelu za društvene djelatnosti i lokalnu samoupravu Grada Crikvenice, u roku od osam dana od objave rezultata izbora odnosno najkasnije do 22. prosinca 2018.g.

k) Dječjeg gradonačelnika i predsjednika Dječjeg gradskog vijeća biraju vijećnici Dječjeg gradskog vijeća između sebe javnim glasovanjem na konstituirajućoj sjednici.

 **3.** Ove Obvezne upute objavit će se na internetskoj stranici Grada Crikvenice te oglasnim pločama Grada Crikvenice, kao i na na internetskim stranicama i oglasnim pločama Osnovne škole Vladimira Nazora i Osnovne škole Zvonka Cara.

KLASA: 021-01/18-01/57

URBROJ: 2107/01-04/15-18-3

Crikvenica, 23. listopada 2018. godine

**GRADONAČELNIK GRADA CRIKVENICE**

Damir Rukavina, dipl. ing.